ભારતની કમનસીબી કહો કે વિડંબના પણ અર્થતંત્રના નિષ્ણાતો ગણાતી ત્રણ ત્રણ વ્યક્તિઓ ડૉ મનમોહન સિંહ, ડૉ મોન્ટેક સિંહ અહલુવાલિયા અને પી ચિદ્મ્બરમને દેશનું સુકાન સંભાળવા માટે 10 વર્ષ જેટલો લાંબો સમય મળ્યો હોવા છતાં દેશ વર્તમાન સમયમાં ઊંચા ફુગાવા, બેરોજગારી અને રૂપિયાના અવમૂલ્યન જેવી ગંભીર આર્થિક સમસ્યાઓથી પીડાઇ રહ્યો છે. દેશની આર્થિક પડતીની સ્થિતિ યોગ્ય નેતૃત્વના અભાવ, સત્તાધીશોના હથિયાર હેઠે મૂકી દેવા, દિશા વિહોણા નિર્ણયો લેવાની ભૂલ અને જવાબદારીની શૂન્યતા તથા સાર્વભૌમત્વના સિદ્ધાંતોની સતત અવગણના જેવી બાબતોને પરિણામે સ્વાભાવિક છે.